rlitschk/wikidir huggingface dataset:
Dr Francesco Antonio Soddu (* 24. Oktoower 1959 z’ Chiaramonti, Prowìnz Sassari) ìsch a itàlianischer reemisch-kàthoolischer Gaischtliger. Zitter 2022 ìsch’r Bischoof vu Terni-Narni-Amelia. Dr Francesco Antonio Soddu ìsch Schialer àm Liceo Classico Azuni z’ Sassari gsìì. Doo druff hàt’r Filosofii un Kàthoolischa Gotteslehr àm Sardischa Regionààla Pàpschtliga Seminààri z’ Cagliari. Àm 24. Àwrìl 1985 hàt’r ìm Mìnschter San Nicola di Bari z’ Sassari d’ Priaschterwäih fìrs Arzbìschtumm Sassari ämpfànga. Ar hàt witter gschtudiart un hàt àn dr Pàpschtliga Theoloogischa Hoochschüal vu Sàrdinia z’ Cagliari a Lizanz vu dr Pàschtorààltheologii bschtànda. Dr Soddu ìsch vu 1985 bis 1987 Subregäns vum Sardischa Regionààla Pàpschtliga Seminààri z’ Cagliari gsìì. D’rnooh ìsch’r Subregäns vum Arzbischääliga Priaschterseminààri z’ Sassari un Dirakter vum Bischtìmmliga Zäntrum fìr Beriafungspàschtorààl worra. Vu 1997 bis 2012 ìsch’r Pfàrrer vum Mìnschter San Nicola di Bari z’ Sassari worra. Naawadràà hàt’r mehrera kìrchliga un verainliga-n-Amter üssiawt: ar ìsch vu 1997 bis 2012 Gaischtliger Àssisànt ìm Verain vu da Itàlianischa Kàthoolischa Laiter un Pfààdfìnder gsìì un vu 1998 bis 2005 Bìschtìmmliger Àssistant vu dr Jugendàbtailung vu dr Kàthoolischa-n-Àkzioon, so wia vu 2005 bis 2012 Bìschtìmmliger Caritas-Dirakter un vu 2011 bis 2012 Dirakter vum Bìschtìmmliga Büroo fìr d’ Migrànta. Witterscht ìsch’r vu 1999 bis
D’ Priaschterbriaderschàft St. Petrus (làtiinisch Fraternitas Sacerdotalis Sancti Petri, kurz FSSP), àui Petrusbriaderschàft gnännt, ìsch a tràdizionàlìschta reemisch-kàthoolischa Gsällschàft vun àposchtoolischa Laawa, wo üssschliasslig üss Kleriker bschteht. Grìnda worra-n-ìsch sa ànna 1988 àls Reàkzioon uff d’ illegààla Bischoofswäihja vum Arzbischoof Marcel Lefebvre. D’ Grìndungsmìtglììder sìnn Priaschter vu ìm Lefebvre siinera Priaschterbriaderschàft St. Pius X. gsìì, wo dr „Bruch“ nìt ààgnumma hann. D’ Petrusbriaderschàft schteht ìn voller Kommünioon mìt’m Hailiga Schtüahl un ìsch àls Gsällschàft vum pàpschtliga Racht àànärkännt. D’ Petrusbriaderschàft ìsch ìn mehr àss 20 Lander presänt. Ànna 2021 hàt d’ Briaderschàft 526 Mìtglììder ghàà, drunter 341 Priaschter, 17 Diàkoona un 168 Seminàrìschta. Dr diitschschproochiga Dischtrikt vu dr Briaderschàft hàt sii Sìtz z’ Bàd ìm Wäschtallgàui. 1988–2000: Josef Bisig 2000–2006: Arnaud Devillers 2006–2018: John Berg sitter 2018: Andrzej Komorowski Àm Pàlmsunntig 2010 z’ Perpinyà, Frànkrììch Gedankmass zem 25. Joohrestààg vu dr FSSP z’ Pàriis noh dr Gedankmass zem 25. Joohrestààg vu dr FSSP z’ Pàriis S’ Internàzionààla Priaschteseminààri Harz-Jesu z’ Bàd Roland Scheulen: Die Rechtsstellung der Priesterbruderschaft „St. Petrus“. Eine kritische Untersuchung auf dem Hintergrund der geltenden Struktur und Disziplin der Lateinischen Kirche. Ludgerus, Essen, 2001, ISBN 3-87497-233-X. Tobias Glenz: Die Priesterbruderschaft St. Petrus wird 30 Jahre alt: „Keine Traditionalisten,
Ds Alte Schloss Bümpliz isch es Schloss i der Stadt Bärn im Stadteil Bümpliz i der Schwiz. Ds Schloss isch im 9. Jahrundert als Holzwehrbou vom Hochburgundische Chönigshof errichet worde. Dä het ds Schloss tu irgendeinisch i Bsitz vo de asäsige Adels- u Patizierfamilie gäh. Der Wassergrabe isch im 11. Jahrhundert boue worde. Im 13. Jahrhundert het me der Steiturm umboue u im 15. Jahrhundert isch ds Schloss erwyteret worde. 1742 het me grad e Steiwurf wyt ewäg vom Alte Schloss Bümpliz, ds Neue Schloss Bümpliz boue. Ds Neue Schloss het tu em Alte Schloss Bümpliz der Name gäh. 1919 isch ds Alte Schloss zum ne Gmeinnützige Gemindshuus umfunktioniert worde. Da isch tu o ds erstemal es Resturant dinne gsi. Zudäm aber ou no e Bibliothek, u e Chindergarde. 1954 het d Stadt Bärn das Geböide gchouft u het's zwüsche 1979 u 1980 la renoviere. Hüt isch wider es Restaurant dinne. Obeninne isch e Grossen u e Chlynere Saal. Ds Bärner Konservatorium üebt dert obe albe. Usserdäm finde im Grossesaal Konzärt u anderi Aläss statt. Zuesätzlech isch no d Bümplizer Ortsarchiv i däm Schloss. Louft me vor em Schloss türe, de merkt me nid, das ds Schloss isch renoviert worde.
Dr Marcel François Marie Joseph Lefebvre (* 29. Nowamber 1905 z’ Tourcoing, Département Nord, Frànkrììch; † 25. März 1991 z’ Martinàch, Kàntoon Wallis, Schwiiz) ìsch a frànzeescher reemisch-kàthoolischer Gaischtliger gsìì. Ar ìsch Mìtglìed ìm Oorda vu da Spiritààner gsìì. Ar ìsch vu 1955 bis 1962 dr äärschta Arzbischoof vu Dakar ìn Senegàl gsìì, un drnooh Arzbischoof-Bischoof vu Tulle ìn Zäntrààlfrànkrììch fìr a pààr Moneeta-n-ìm Joohr 1962. Vu da Joohra 1960 àà ìsch’r a Ààfiahrer vu kàthoolischa Tràdizionàlìschta gsìì, wo d’ waasentliga Reforma vum Zwaita Vàtikànischa Konzil (1962–1965) àbglehnt hann, drunter d’ Lehr un pràktischa Folga vu Nostra Aetate, dr Religioonabund un d’ Litürgiireforma sitter 1965. Wagadam hàt dr Lefebvre ànna 1969 ìm Schwiizer Kàntoon Wallis d’ Priaschterbriaderschàft St. Piüs X. grìnda. Ànna 1976 ìsch’r waga Priaschterwäihja ohna Wäihäntlàssgschriibs vum Pàpscht Pooli VI. suschpandiart worra. Ànna 1988 ìsch’r unter’m Pàpscht Johànnis Pooli II. waaga unärlàuibta Bischoofswäihja-n-üss dr reemischa Kìrìch üüsgschlossa worra. uff Diitsch Victor Conzemius: Lefebvre, Marcel. In: Historisches Lexikon vo dr Schwiiz. 26. April 2007, abgruefen am 12. Oktober 2022. Marcel Lefebvre. In: Brockhüüs-Enzüklopädii. Brockhüüs (brockhaus.de [abgerufen am 12. Oktober 2022]). Bernard Tissier de Mallerais: Marcel Lefebvre – Die Biographie. Sarto-Verlag, Bobingen 2008, ISBN 978-3-932691-57-7 (Iigschränkti Vorschau uf books.google.de). Michael
Dr Fritz Hockenjos (* 26. Merz 1909 z Lohr; † 24. Februar 1995 z St. Märge) isch e dytsche Forschtdiräkter, Autor un ehrenamtlige Naturschutzbeufdraite vum Landkrais Hochschwarzwald gsii. Dr Hockenjos isch ab 1916 uf d Volksschuel un no vu 1919 bis 1928 uf s humanistisch Gimnasium vu syre Haimetstadt. Noch em Abitur het er ab 1934 Forschtwisseschaft an dr Uniwersitete Fryburg un Minche studiert. Noch em Abschluss vum Studium het er vu 1937 bis 1939 d Stell vum Zweete Forschtbeamte am Forstamt z Chander ghaa. Vu 1948 bis zue syre Pänsionierig anne 1974 isch dr Hockenjos Laiter vum Forschtamt St. Märge gsii, wun er naturnoche Waldböu dribe het un dodermit syre Zyt wyt voruus gsii isch. Är het mit syre Frau fimf Chinder ghaa. Dr Hockenjos isch im Zweete Chrieg vu 1939 bis 1945 as Soldat z Frankrych un in dr Sowjetunion yygsetzt gsii un isch no in franzesischi Chriegsgfangeschaft grote, wun er 1948 drus entloo woren isch. Unter anderem sich er Hauptmann vu dr Reserve un stellverdrättende Fierer vum II. Bataillon vum Grenadier-Regimänt 380 (215. Infanteri-Division) gsii. An dr Oschtfront isch ihm u. a. s Ritterchryz vum Yyserne Chryz verliie wore. Vu 1953 bis 1973 isch dr Hockenjos ehrenamtlige
Peter Vischer dr Elter (um 1455–1529), e Nürmbärger Bildhauer und Rotschmiid, Vadder vom Illustratoor Peter Vischer em Jüngere Peter Vischer dr Jünger (1487–1528), e Nürmbärger Erzgiesser, Modellöör und Illustraator, Soon vom Bildhauer Peter Vischer em Eltere Peter Vischer, mänggisch au Peter Vischer dr Elter (1751-1823), e Baasler Siidebandfabrikant und Kunstsammler, Vadder vom Peter Vischer-Passavant Peter Vischer-Passavant, mänggisch au Peter Vischer dr Jünger, (1779–1851), e Baasler Kaufmaa, Kunstsammler und Mooler, Soon vom Siidefabrikant Peter Vischer
S Waṣla (arabisch وصلة‎) isch e optionals Schriftzeiche vo de arabische Schrift, wo Tekscht vokalisiert. Mer verwändet's, wenn e Vokal am Wortafang nit usgsproche wird, aber numme wenn er nit im absolute Alut (isoliert oder am Satzafang) stoht. Säll isch bim bstimmte Artikel (ال‎), bi de Verbstämm VII bis X und denne ihre abgleitete Forme und mänke Wörter eso. Wyl s Hamza am Wortafang immer e Alif als Drägervokal hät, cha s Wasla numme uff me Alif stoh. Sini Form isch säller vo me Sad (wo im Wort waṣla dinnesteckt) nochempfunde. Eso-n-e Alif heißt mer Verbindigsalif. S Gegestück isch s Drännigsalif. S Wasla isch in Verbindig mit em Alif als eiges Zeiche kodifiziert worre, ghört aber in mänke Schriftarte nit zum Zeicheinventar. Carl Brockelmann: Arabische Grammatik, § 7.
Dr Peter Vischer-Passavant, au Peter Vischer dr Jünger (* 29. Mai 1779 z Baasel, † 28. Juli 1851 z Baasel) isch e Baasler Künstler und Kaufmaa gsi. Dr Vischer isch 1779 as Soon vom Siidebandfabrikant Peter Vischer und dr Anna Elisabeth Sarasi us em Baasler Daig uf d Wält cho. Er isch Kaufmaa worde, het sich aber wie si Vater stark für d Kunst intressiert. Er isch e Schüeler vom Baasler Kunstmooler Samuel Birmann (1793–1847) gsi. Er isch Radierer worde, und het Skizzebüecher, radierti Landschafte und Wedute hinderloo. 1806 het er ghulfe, die schwizerischi Künstlergsellschaft z Zofige gründe und 1812 d Baasler Künstlergsellschaft und isch deren iire Bresidänt worde. SIKART Lexikon zur Kunst in der Schweiz: «Vischer-Passavant, Peter» Normdate: GND: 1075762375 | VIAF: 95844809
D Schlange 蛇 shé) isch eis vode zwöuf Tiere im chinesische Kaländer. Schlangejohr (巳 sì) si gsi: 4. Februar 1905 bis 24. Jänner 1906 - Holz 23. Jänner 1917 bis 10. Februar 1918 - Füür 10. Februar 1929 bis 29. Jänner 1930 - Erde 27. Jänner 1941 bis 14. Februar 1942 - Metall 14. Februar 1953 bis 2. Februar 1954 - Wasser 2. Februar 1965 bis 20. Jänner 1966 - Holz 18. Februar 1977 bis 6. Februar 1978 - Füür 6. Februar 1989 bis 26. Jänner 1990 - Erde 24. Jänner 2001 bis 11. Februar 2002 - Metall 10. Februar 2013 bis 30. Jänner 2014 - Wasser Fjodor Michailowitsch Dostojewski (*1821-†1881) russische Schriftsteuer (Arme Leute, Erniedrigte und Beleidigte, Der Idiot) Sarah Bernhardt (1844-†1923) gebr. Marie Henriette Rosine Bernardt, französischi Schouspilerin (Mein Doppelleben, Petite idole) Joseph Conrad (*1857-†1924) polnische Schriftsteuer (Romance, Spiel des Zufalls) Mahatma Gandhi (*1869-†1948) geischtiga Führa vo da gewaltlosa indischa Unabhängigkeitsbewegung Béla Bartók (*1881-†1945) ungarische Komponist, Pianist und Musigethologe (Herzog Blaubarts Burg, Der holzgeschnitzte Prinz, Der wunderbare Mandarin) Pablo Picasso (*1881-†1973) spanische Maler, Grafiker und Biudhouer Mary Pickford (*1892-†1979) kanadischi Schouspilerin und Fiumproduzäntin (Secrets, Rosita, Pollyanna) Mao Zedong (*1893-†1976) ou Mao Tse-tung, chinesische Presidänt und Gründer vom Maoismus
Dr Peter Vischer (* 4. Mai 1751 z Baasel, † 20. Juli 1823 z Baasel) isch e Baasler Kaufmaa, Politiker und Kunstsammler gsi. Si Soon isch dr Peter Vischer-Passavant gsi. Dr Vischer isch as Soon vom Kaufmaa Lienerd Vischer und dr Anna Catharina Birr 1751 z Baasel uf d Wält cho. Er stammt us em Daig. Si Ururgroossvadder isch dr Colmarer Gmischtwaarehändler Matthäus Vischer gsi, wo 1649 as religööse Flüchtling uf Baasel choo isch. 1777 het Peter Vischer d Dochder vom Siidebandfabrikant Lukas Saresi, d Anna Elisabeth ghürootet. 1778 isch dr Vischer Däilhaaber in dr Handelsgsellschaft Leonhard Vischer & Sohn worde. Vo 1777 isch er Groossroot worde und vo 1788 bis 1798 im Chläine Root vo dr Stadt Baasel gsässe. Si Schwooger Peter Ochs het en 1797 drzue drängt, im Groosse Root dr Aadrag z stelle, ass alli Bürger und Underdaane gliichgstellt wurde. Am 5. Januar 1798 isch d Baasler Revoluzioon mit dr Iifüerig von ere nöije Verfassig ume gsi. Wäared dr Helvetik isch dr Vischer vo 1798 bis 1803 Bresidänt vom Kantoonsgricht gsi. Wo dr Lukas Sarasi gstorbe isch, het er 1802 s Blaue Huus kauft und isch zum Siidenbandfabrikant worde und het sich us dr Politik zruggzooge. Er
S Ross ( 馬 mă) isch eis vode zwöuf Tiere im chinesische Kaländer. Rossjohr (午 wǔ) si gsi: 25. Jänner 1906 bis 12. Februar 1907 - Füür 11. Februar 1918 bis 31. Jänner 1919 - Erde 30. Jänner 1930 bis 16. Februar 1931 - Metall 15. Februar 1942 bis 4. Februar 1943 - Wasser 3. Februar 1954 bis 23. Jänner 1955 - Holz 21. Jänner 1966 bis 8. Februar 1967 - Füür 7. Februar 1978 bis 27. Jänner 1979 - Erde 27. Jänner 1990 bis 14. Februar 1991 - Metall 12. Februar 2002 bis 31. Jänner 2003 - Wasser 31. Jänner 2014 bis 18. Februar 2015 - Holz Noch dr Chinesische Astrologii hai Mensche wo im e Ross-Johr uf d Wält cho si, gwüssi Charaktereigeschafte wie fröhligi Tatschaft, chönne sich beliebt mache un interessiere sich für s Unbekannte und Neue. Die chinesische Astologie, Roger Elliot, Wilhelm Heyne Verlag München, 1998, ISBN 3-453-03419-8
Dr Büffu (牛 niú) isch eis vode zwöuf Tier im chinesische Kaländer. Büffu oda Rinderjohr (丑 chǒu) si gsi: 19. Februar 1901 bis 7. Februar 1902 - Metall 6. Februar 1913 bis 25. Jänner 1914 - Wasser 25. Jänner 1925 bis 12. Februar 1926 - Holz 11. Februar 1937 bis 30. Jänner 1938 - Füür 29. Jänner 1949 bis 16. Februar 1950 - Erde 15. Februar 1961 bis 4. Februar 1962 - Metall 3. Februar 1973 bis 22. Jänner 1974 - Wasser 20. Februar 1985 bis 8. Februar 1986 - Holz 7. Februar 1997 bis 27. Jänner 1998 - Füür 26. Jänner 2009 bis 23. Februar 2010 - Erde Noch dr Chinesische Astrologii hai Mensche wo im e Büffel-Johr uf d Wält cho si, gwüssi Charaktereigeschafte. Ä tribendi Chraft i ihrem Läbe sig ihri Sehnsucht nach Sicherheit, finanzieu, gfüeusmässig - jedi Spiuart vo Sicherheit, wo meh sich numme cha vorsteue. Sie fürchte sich vor dr Einsamkeit, Armuet, Heimatlosigkeit. We sie sich uf die Wiis im Läbe abgsicheret heige, sige si bewunderswürdigi, solidi und vertrouenswürdigi Mönsche. Die chinesische Astologie, Roger Elliot, Wilhelm Heyne Verlag München, 1998, ISBN 3-453-03419-8
S Schof (羊 yáng) oder Geiss (未 wèi) isch eis vode zwöuf Tiere im chinesischä Kalenda. Schofjohr/Geissejohr si gsi: 13. Februar 1907 bis 1. Februar 1908 - Füür 1. Februar 1919 bis 19. Februar 1920 - Erde 17. Februar 1931 bis 5. Februar 1932 - Metall 5. Februar 1943 bis 24. Jänner 1944 - Wasser 24. Jänner 1955 bis 11. Februar 1956 - Holz 9. Februar 1967 bis 29. Jänner 1968 - Füür 29. Jänner 1979 bis 15. Februar 1980 - Erde 15. Februar 1991 bis 3. Februar 1992 - Metall 1. Februar 2003 bis 21. Jänner 2004 - Wasser 19. Februar 2015 bis 7. Februar 2016 - Holz Christoph Kolumbus (*1451-†1506) italienischä Seefahrer und Entdecker vo Amerika (was aber so gseh nid ganz richtig isch, da d Wikinger vorem Kolumbus ds Amerika gsi si.) Michelangelo Buonarroti (*1475-†1564) italienische Bildhouer, Maler und Architekt (Sixtinischi Kapäue in Rom) Franz Liszt (*1811-†1886) ungarische Komponischt und Pianischt Mark Twain (*1835-†1910) US-Amerikanische Schriftschteuer (Tom Sawyer und Huckleberry Finn) Thomas Alva Edison (*1847-†1931) US-Amerikanische Erfiger und Ingenieur (zB Glühbire und ds Mikrofon) Walter Gropius (*1883-†1969) Dütsche Architeckt und Gründer vom Bouhuus Margot Fonteyn (*1919-†1991) Britischi Baletttänzerin (Prima Ballerina Assoluta) Leslie Caron (*1931) gebr. Leslie Claire
Des isch e Liste vu dr Bergstrukture uf em Mo vu dr Erde. In dr Hochländer (Terrae) vum Mo un an dr Ränder vu dr Meere (Maria) git's mehreri Bergketten, wo meistens nooch irdische Gebirge benennt worre sin. Fer dütlich sichtbari un abgrenzti Erhebige sin ebefalls Nämme vergä worre. D'Endpunkte vu Gebirge, wo in d'Maria inirage, werre in Alähnig an irdischi Bezeichnige Promontorium (Kap) gnennt. Die flache, langgstreckte Erhebigen in dr Maria werre als Dorsa (Singular Dorsum, alem. Meeresrucke) bezeichnet. Liste vu dr Krater vum Erdmo D'Nämme vu dr Mostrukture
Der Dicherjurischt isch e Dichter (Epiker, Lyriker, Dramatiker), wone Juristischi Usbildig het. Der Begriff het der Eugen Wohlhaupter i de 50er i der Rächtswüsseschaft etabliert. Mittlerwyle wird der Begriff ou i der Literaturwüsseschaft bruucht. Me unterscheidet zwüschem Dichterjurischte, wi der Franz Kafka wo z Studium abgschlosse hei, u däm, wi der Jakob Grimm, wo ds Studium abbroche het. Bekannti Dichterjurischte sy zum Bispil der schwyzer Mundartsänger Mani Matter oder der dütschi Schriftsteller Johann Wolfgang von Goethe. Het e Autor e juristischi Usbildig, de het das Yfluss uf d Qualität vo däm, was är schrybt. Das zeigt ds Bispil vo der Agatha Christi, o we si kei Dichterjuristi isch gsi. Aber da si Ahnig het gha vo däm, was si schrybt, het si extem gueti Krimis gschribe. Näbscht em Dichterjurischt gits ou no der Dichterpfarrer u der Dichterdokter. Zweieiige Zwillinge – Jurist untersucht die Gemeinsamkeiten von Recht und Literatur (Memento vom 24. April 2010 im Internet Archive). In: Münsters Universitäts-Zeitung. 04/2000.
Aff (猴 hóu) isch eis vode zwöuf Tier im chinesische Kaländer. Affejohr (申 shēn) si gsi: 2. Februar 1908 bis 21. Jänner 1909 - Erde 20. Februar 1920 bis 7. Februar 1921 - Metall 6. Februar 1932 bis 25. Jänner 1933 - Wasser 25. Jänner 1944 bis 12. Februar 1945 - Holz 12. Februar 1956 bis 30. Jänner 1957 - Füür 30. Jänner 1968 bis 16. Februar 1969 - Erde 16. Februar 1980 bis 4. Februar 1981 - Metall 4. Februar 1992 bis 22. Jänner 1993 - Wasser 22. Jänner 2004 bis 8. Februar 2005 - Holz 8. Februar 2016 bis 27. Jänner 2017 - Füür Gaius Julius Cäsar (*100-†44v. Chr.) Römischä Schtaatsma und Fäudherr Leonardo da Vinci (*1452-†1519) italiänische Universauglehrte und Künschtler (ou ä Ketzer i sire Zit, da är Sache übere mönschlich Körper gwüsst het, wome garnid het chönne/dörfe wüsse.) Charles Dickens (*1812-†1870) änglische Schriftsteuer (David Copperfield, Oliver Twist) Oswald Mosley (*1896-†1980) eig. Sir Oswald Ernald Mosley, 6. Baronet, britische Politiker und Gründer vor faschistsche Partei British Union of Fascists (BUF) Ian Fleming (*1908-†1964) gebr. Ian Lancaster Fleming, britische Schriftsteuer (James Bond-Erfinger) Nelson A. Rockefeller (*1908-†1979) gebr. Nelson Aldrich Rockefeller, US-amerikanische Politiker und 41. Vizepresidänt vor USA. Johannes
Dr Johann Jakob Im Hof, vilmol au Johann Jakob Im Hof-Forcart, (* 6. Merz 1815 z Baasel; † 7. Juni 1900 z Baasel) isch e Baasler Kaufmaa, Politiker und Kunstmezeen gsi. Dr Johann Jakob Im Hof isch dr Soon vom Richder und Gärbereibsitzer Johann Jakob Im Hof (1786–1848) und däm sinere erste Frau, Margaretha Steiger (1788–1817) gsi. Dr Vater het welle, ass er Kaufmaa leehri und so het er e kaufmännischi Usbildig gmacht, het sich aber au sine wirklige Inträsse dörfe widme, dr Technik und dr Kunst. So het dr Im Hof bim Achilles Benz si erste Underricht im Zäichne überchoo. Spööter isch er für e Zitli dr Schüeler vom Hieronymus Hess gsi, und sächzig Joor spööter het er vo däm e Biografii uusegee. Won er z Losann uf d Schuel gange isch, isch er e Schüeler vom Jean-Pierre Naef gsi. As Kaufmaa het sich dr Im Hof 1836/1837 z Bariis ufghalte und het sich seer für s Milidäär afo intressiere. Er het bim Johann Georg Heck topografischs Zäichne gleert, vor allem mit eme Blick druf, wie s für s Milidäär relewant isch, und er isch vil in s Musée de l’Armée gange. Wo s im Dezämber 1836 en Attentat
Dr Achilles Schlöth (* 7. Novämber 1858 z Baasel; † 1904 z Baasel) isch e Baasler Bildhauer gsi. Dr Achilles Schlöth isch dr jüngst Soon vom Schlosser und Oofefabrikant Friedrich Ludwig Schlöth und däm sinere zwäite Frau Helene gebooreni Georg gsi. Er het e Bildhauerleer z Baasel im Ateliee vo sim Unggle Ferdinand Schlöth gmacht (und het spööter au däm si Atelieeiirichdig gerbt). 1883 isch er uf Room go witer leere. 1886 het er z Baasel si äignigs Ateliee ufgmacht. Er het dr Ufdraag für d Bildnismedaijon vo Manne us dr Wüsseschaft und Technik am Börsesaaldrakt vo dr Hauptpost z Baasel überchoo und vo 1886 bis 1888 dra gschafft. Die Medaijon si hüte no erhalte. 1887 het er e Dänkmolbüste für dr freisinnig Politiker Wilhelm Klein gmacht, wo sich für e schwizerischs Fabrikgsetz iigsetzt het. Witeri Wärk, drunder d Büste Ein Priester und d Statue Fischerknabe vo 1886, si hüte in Brivaatbsitz. Dr Achilles Schlöth het au Wärk usgfüert, wo si Unggle Ferdinand Schlöth entworfe het, zum Bispil e Büste vom Politiker Karl Sarasi (hüte im Historische Museum Baasel) oder d Modäll für d Basiliske vo dr Wettstäibrugg, e figüürligs Modäll für e blastische Schmuck vo de Pfiiler vo dr
D’ Rue Raymond-Poincaré [ʁy ʁɛmɔ̃ pwɛ̃kaʁe] ìsch a Schtrooss z’ Nànzig ìm Lothrìnga. D’ Rue Raymond-Poincaré fàngt àm süüdwäschtliga And vu dr Rue Stanislas àà, ìn dr Neecha vum Bàhnhoof Nànzig-Schtàdt; ’s ìsch àm Ort, wu maa s’ Stanislas-Tor fìndet. D’ Schtrooss fàhrt schtàkt uff äbba 740 Määter ìn Rìchtung Süüdwäscht bis ìns Viartel Poincaré - Foch - Anatole France - Croix de Bourgogne. Äbba 130 Määter noh-n-em Ààfàng fàhrt d’ Schtrooss uff dr Iisabàhnbrucka-n-ìwwer d’ Linia Noisy-le-Sec–Schtroossburi. D’rnooh fàhrt sa dur mehrera Kriizunga: z’äärscht mìt dr Rue de l’Armée-Patton un dr Rue Saint-Léon, d’rnooh mìt dr Rue Victor-Hugo un dr Rue Jeanne-d’Arc un schliasslig mìt dr Avenue de Boufflers un dr Rue Saint-Lambert. Doo wìrd sa vu dr Avenue Anatole-France bis uff Laxou verlängert. D’ Schtrooss ìsch zwìscha 1750 un 1755 ààglajt worra. Àm Ààfàng ìsch sa a Verlängerung vu dr Rue Stanislas üsserhàlb vu dr Schtàdtbefäschtigung gsìì. Wia hìtt hàt sa bis àn dr Avenue de Boufflers gfàhra. Ìm 19. Joohrhundert ìsch sa d’ Hàuiptschtrooss vum näija Viartel Faubourg Stanislas gsìì. Wagadam hàt sa bis 1934 Rue du Faubourg Stanislas ghaissa. Ànna 1908 hàt maa-n-àm And vu dr Schtrooss a prìwààt Woohnüüs àbgrìssa, fìr d’ Avenue Anatole-France mìt
Ìn Frànkrììch sìnn mehrera Schtroossa, wo Rue Stanislas haissa. Gnännt sìnn sa noh-n-em Stanislaus I. Leszczyński, Schweegervàtter vum Keenig Ludwig XV. un Ürgroossvàtter vum Keenig Ludwig XVIII.: d’ Rue Stanislas z’ Kolmer ìm Elsàss d’ Rue Stanislas z’ Nànzig ìm Lothrìnga d’ Rue Stanislas z’ Pàriis
Saint-Pierre-sur-l’Hâte [sɛ̃ pjɛʁ syʁ lɑt](info) (uff Hoochdiitsch: St. Peter in Zillhart) ìsch a Kìrìch ìn dr Gmainda Màrkìrìch ìm Owerelsàss, wo hìttz’tààgs vu da Protäschtànta un vu da Kàtholika benutzt wìrd. Sitter 1932 schteht sa àls Monument historique unter Dankmolschutz. D’ hìttiga Kìrìch Saint-Pierre-sur-l’Hâte schtàmmt vermüatlig vu’ma klaina benediktinischa Kloschter, wo dr Blidulph vu Metz ànna 938 grìnda hàt. Bis ìns 13. Joohrhundert ìsch’s a Prioràt vu dr Àbtai Saint-Hydulphe vu Mìttelmìnschter gsìì. Dànk verschììdena Ìnschrìfta-n-uff’m Gebäi waiss maa, àss dr Kìrchaschìff un dr Choor ìn dr äärschta Hälfta vum 16. Joohrhundert bàuia worra sìnn. Jedoch ìsch woohrschiinsig dr kwàdrààtischa Wäschtturm mìt’m Portààl ìm 13. Joohrhundert ärrìchta worra. Ìm Joohr 1561 hàt dr Egenolf III. vu Ràbschtai d’ Reformàzioon iigfiahrt. Unter’m Ludwig XIV. ìsch dr Choor ànna 1686 wììder fìrs reemisch-kàthoolischa Gottesdianscht bnutzt worra. S’ Gotteshüüs hàt z’äärscht unter’m Patrozinium vum hl. Willhelm gschtànda; jetz ìsch sa ìm hl. Petrus gwìdmet. D’ Kìrìch ìsch ànna 1911 un 1934 räschtoriart worra. Walter Hotz: Handbuch der Kunstdenkmäler im Elsass und in Lothringen. 2. Ufflààg. Wissenschaftliche Buchgesellschaft, 1970 Darmstadt, S. 44. Dominique Toursel-Harster, Jean-Pierre Beck, Guy Bronner: Dictionnaire des Monuments historiques d’Alsace. 3. Ufflààg. La Nuée Bleue / DNA, Schtroossburi 1995, ISBN 2-7165-0250-1,
Vorlage:Infobox Gemeinde in Frankreich/Wartung/abweichendes Wappen in Wikidata Mìttelmìnschter ìsch a frànzeescha Gmainda ìm Vogeesa-Département ìn dr Regioon Groossa-n-Oschta — bis 2015 ìn dr Regioon Lothrìnga. Sa gheert zem Arrondissement Saint-Dié-des-Vosges un zeehlt 3065 Iiwhooner (Schtànd: 1. Januar 2020). Mìttelmìnschter lììgt àn dr Mìndung vum Rabodeau ìn d’ Meurthe, äbba zehn Kilomääter neerdlig vu dr Schtàdt St. Dììdolt. D’ Gmainda lììgt ìm Gebìrgsmàssiv vu da Vogeesa. Fàscht 80 Prozant vum Gmaindabooda-n-ìsch bewàldert. Züa dr Gmainda gheera d’ Ortstaila un Wiiler La Chapelle, La Prelle, Le Grand Himbaumont, Le Paire, Le Petit Himbaumont, Saint-Blaise un Saint-Prayel. d’ Àbtai Saint-Hydulphe, wo fàscht vollschtandig ärhàlta-n-ìsch d’ Kìrìch Saint-Hydulphe vum 18. Joohrhundert s’ Oratorium Saint-Grégoire Deutschland Mìttelmìnschter ìsch Pàrtnergmainda vun Oberthal (Saar) ìn Diitschlànd Commons: Mìttelmìnschter – Sammlig vo Multimediadateie Offiziälla Websitta vu dr Gmainda (frànzeesch) Moyenmoutier uff Gedenkorte Europa 1939-1945 (hoochdiitsch) Normdate: VIAF: 245765266